CELEX: 32008D0167
Language: el
Date: 2008-02-18 00:00:00
Title: 2008/167/ΕΚ: Απόφαση της Επιτροπής, της 18ης Φεβρουαρίου 2008 , σχετικά με την τροποποίηση της απόφασης 2005/879/ΕΚ για την έγκριση μεθόδων ταξινόμησης σφαγίων χοίρων στη Σλοβενία [κοινοποιηθείσα υπό τον αριθμό Ε(2008) 554]

29.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 56/28
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 18ης Φεβρουαρίου 2008
   σχετικά με την τροποποίηση της απόφασης 2005/879/ΕΚ για την έγκριση μεθόδων ταξινόμησης σφαγίων χοίρων στη Σλοβενία
   [κοινοποιηθείσα υπό τον αριθμό Ε(2008) 554]
   (Το κείμενο στη σλοβενική γλώσσα είναι το μόνο αυθεντικό)
   (2008/167/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Με την απόφαση 2005/879/ΕΚ της Επιτροπής (2) εγκρίθηκαν δύο μέθοδοι (Zwei-Punkt — DM5 και Hennessy Grading Probe) για την ταξινόμηση των σφαγίων χοίρων στη Σλοβενία.
            
         
               (2)
            
            
               Λαμβάνοντας υπόψη τις τεχνικές εξελίξεις, η Σλοβενία ζήτησε από την Επιτροπή να εγκρίνει την επικαιροποίηση των μαθηματικών τύπων και υπέβαλε τα αποτελέσματα των δοκιμών τεμαχισμού που διεξήγαγε, καταθέτοντας το δεύτερο μέρος του πρωτοκόλλου που προβλέπεται στο άρθρο 3 παράγραφος 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (3).
            
         
               (3)
            
            
               Από την εξέταση της αίτησης αυτής, προέκυψε ότι πληρούνται οι όροι έγκρισης των σχετικών μεθόδων ταξινόμησης.
            
         
               (4)
            
            
               Η μέθοδος ταξινόμησης ZP-DM5 έχει εγκριθεί με την απόφαση 2005/879/ΕΚ μέχρι τις 31 Δεκεμβρίου 2007. Λόγω της καθυστέρησης όσον αφορά την εξέταση των επικαιροποιημένων μεθόδων, η έγκριση πρέπει να διατηρηθεί μέχρι την ημερομηνία εφαρμογής της παρούσας απόφασης.
            
         
               (5)
            
            
               Πρέπει, επομένως, να τροποποιηθεί αναλόγως η απόφαση 2005/879/ΕΚ.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2005/879/ΕΚ αντικαθίσταται από το παράρτημα της παρούσας απόφασης.
   Άρθρο 2
   Κατά παρέκκλιση από το άρθρο 1 δεύτερο εδάφιο της απόφασης 2005/879/ΕΚ, η μέθοδος ταξινόμησης ZP-DM5, που παρατίθεται στο παράρτημα της εν λόγω απόφασης, εξακολουθεί να εφαρμόζεται μέχρι την κοινοποίηση της παρούσας απόφασης.
   Άρθρο 3
   Η παρούσα απόφαση απευθύνεται στη Δημοκρατία της Σλοβενίας.
   
      Βρυξέλλες, 18 Φεβρουαρίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 324 της 10.12.2005, σ. 87.
   
      (3)  ΕΕ L 285 της 25.10.1985, σ. 39. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1197/2006 (ΕΕ L 217 της 8.8.2006, σ. 6).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            ΜΕΘΟΔΟΙ ΤΑΞΙΝΟΜΗΣΗΣ ΤΩΝ ΣΦΑΓΙΩΝ ΧΟΙΡΩΝ ΣΤΗ ΣΛΟΒΕΝΙΑ
            Μέρος 1
            ZWEI-PUNKT — DM5 (ZP)
            
                        1.
                     
                     
                        Η ταξινόμηση των σφαγίων χοίρων πραγματοποιείται με τη μέθοδο που ονομάζεται “Zwei-Punkt — DM5 (ZP)”.
                     
                  
                        2.
                     
                     
                        Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                        Ŷ = 60,81879 – 0,72992 × FDM + 0,12157 × MDM
                        
                        όπου:
                        
                                    Ŷ
                                 
                                 
                                    =
                                 
                                 
                                    εκτιμώμενη εκατοστιαία αναλογία άπαχου κρέατος στο σφάγιο,
                                 
                              
                                    FDM
                                    
                                 
                                 
                                    =
                                 
                                 
                                    ελάχιστο πάχος του ορατού (ραχιαίου) λίπους (συμπεριλαμβανομένου του δέρματος) που καλύπτει τον μέσο γλουτιαίο μυ (Musculus glutaeus medius) στη μέση γραμμή του σφαγίου, σε χιλιοστά,
                                 
                              
                                    MDM
                                    
                                 
                                 
                                    =
                                 
                                 
                                    ορατό πάχος του μέσου γλουτιαίου μυός στη μέση γραμμή του σφαγίου, σε χιλιοστά, το οποίο μετράται ως η μικρότερη απόσταση του μετωπιαίου (κρανιακού) άκρου του γλουτιαίου μυός από το ανώτερο (ραχιαίο) άκρο του σπονδυλικού σωλήνα.
                                 
                              Ο ανωτέρω τύπος ισχύει για σφάγια βάρους μεταξύ 50 και 120 χιλιογράμμων.
                     
                  Μέρος 2
            HENNESSY GRADING PROBE (HGP 4)
            
                        1.
                     
                     
                        Η ταξινόμηση των σφαγίων χοίρων πραγματοποιείται με το όργανο που ονομάζεται “Hennessy Grading Probe (HGP 4)”.
                     
                  
                        2.
                     
                     
                        Το όργανο είναι εφοδιασμένο με καθετήρα διαμέτρου 5,95 χιλιοστών (και 6,3 χιλιοστών στη λεπίδα στο άκρο του καθετήρα), με φωτοδίοδο (Siemens LED του τύπου LYU 260-EO) και φωτοανιχνευτή του τύπου 58 MR, και λειτουργεί σε αποστάσεις μεταξύ 0 και 120 χιλιοστών. Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας, με τη βοήθεια του ίδιου του οργάνου HGP 4 ή ενός ηλεκτρονικού υπολογιστή που είναι συνδεδεμένος με το όργανο.
                     
                  
                        3.
                     
                     
                        Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                        Ŷ = 68,52500 – 0,91029 × FHGP4 + 0,08512 × MHGP4
                        
                        όπου:
                        
                                    Ŷ
                                 
                                 
                                    =
                                 
                                 
                                    εκτιμώμενη εκατοστιαία αναλογία άπαχου κρέατος στο σφάγιο,
                                 
                              
                                    FHGP4
                                    
                                 
                                 
                                    =
                                 
                                 
                                    πάχος του ραχιαίου λίπους (συμπεριλαμβανομένου του δέρματος) σε χιλιοστά, το οποίο μετράται σε απόσταση 7 εκατοστών από τη μέση γραμμή του σφαγίου, στο ύψος μεταξύ του τρίτου και τέταρτου τελευταίου πλευρού,
                                 
                              
                                    MHGP4
                                    
                                 
                                 
                                    =
                                 
                                 
                                    πάχος του μυός, σε χιλιοστά, το οποίο μετράται ταυτόχρονα και στο ίδιο σημείο με το FHGP4.
                                 
                              Ο ανωτέρω τύπος ισχύει για σφάγια βάρους μεταξύ 50 και 120 χιλιογράμμων.».